"Setswana Puotlaleletso ya Ntlha (FAL)/P2 15 DBE/Ngwanaitseele 2019 NSC 4.1.2 Neela lebaka le le dirileng gore Kgomotso a boele kwa gaabo. (2) 4.1.3 Rraagwe Kgomotso o ne a kaya eng fa a re 'ga ke tlhole ke na le ngwana wa mosetsana fa'? (2) 4.1.4 Goreng Kgomotso a ne a tshaba go ya go ikhutsisa tlhaloganyo kwa ditsaleng tsa gagwe? (2) 4.1.5 Botsalano jwa ga Kgomotso le Phofu bo tlile jang? (2) 4.1.6 Kgotlhang e tlhodilwe ke eng magareng ga Kgomotso le Phofu? (2) 4.1.7 Fa o ne o le mmaagwe Kgomotso, monna wa gago a leleka ngwana, o ne o tla dira eng? (2) 4.1.8 Modiragatsimogolo mo khutshweng e ke mang? Tshegetsa ka lebaka. (2) 4.1.9 Morero wa teramakhutshwe e ke ofe? (2) LE 4.2 NOPOLO H KGOMOTSO: (Ka kakanyo e e tebileng) Hh …!! Ke a bo ke ya go latsa kae tlhogo fa bosigo bo setse bo tsena jaana tota? Ke raya fa diphaposi tsotlhe di lotletswe jaana? Le tlala e nkabolotse. E kete go sejanaga se se emang fa ntle fa, ka re ke tshaba go okamela ruri, gongwe ke bona. 5 LEPODISI: (Go konyakonya motho mo lebating) Koko …! KGOMOTSO: Tsena (Lebati le a bulega le be le tswalega) LEPODISI: Dumela mma. KGOMOTSO: Agee sajene. LEPODISI: A ke wena mogatsa Phofu mma? 10 KGOMOTSO: Ga … ga ke itse gore a ke go ree ke re ee kana nnyaya jaaka Phofu a setse a bone mosadi yo mošwa sajene … ke eng o botsa? Kana … LEPODISI: Hm …! Go thata. KGOMOTSO: Go diragetseng e kete o tla ntshosa jaana? 15 LEPODISI: Pele re tla foo … a o rata go nthaya gore le kgaogane mma? KGOMOTSO: Go kgaogana ga re ise re kgaogane saji; le gale ke bona re tloga re kgaogana. (O rata go lela) Ke bua jaana e le gore o sale a lotlela ditswalo tsa diphaposi tsotlhe tsa ntlo 20 a di naya kgarebe eo ya gagwe. LEPODISI: Ruri dilo di a diragala … Kgarebe eo ke mang? Le gone e nna kae? KGOMOTSO: O bidiwa Selebaleng. O nna mo ntlong ya bosupa mo go ona mmila o. 25 LEPODISI: Tota ga ke itse gore o tsile go e tsaya jang kgang e … Kwalololo e ileditswe Phetla"